Adam Matuszczyk. Adam Matuszczyk (; 1989-yil 14-fevralda tugʻilgan) — polshalik futbolchi, 1. FC Dürenda oʻynaydi, sobiq Polsha terma jamoasi aʼzosi edi. Yarim himoyachi boʻlib oʻynasa-da, himoyada ham oʻynay oladi. Faoliyati. Matuszczyk faoliyatini SpVgg Merzigda boshlagan va keyinchalik VfB Dillingenga qoʻshilgan. VfB Dillingenning yosh jamoalaridagi muvaffaqiyatli oʻyinlaridan soʻng, uni 1. FC FK Köln 2003-yilning yozida 2008—2009-yilgi mavsum uchun zaxira jamoasiga qoʻshib oldi. Mavsumning birinchi yarmida Matuszczyk 11 ta oʻyin oʻtkazdi. 2009-yil 3-fevralda Bundesligadagi asosiy jamoa — 1.FK Kölnga oʻtdi. Bundesligadagi debyutini 2010-yilning 27-fevralida „Bayer“ ga qarshi oʻyinda oʻtkazdi. Bundesligadagi ilk gollari 10-aprelda urdi. Hoffenheimga qarshi oʻyinda uchrashuvning barcha golini kiritdi (2:0). 2012-yil yanvar oyida Fortuna Düsseldorfga ijaraga berildi. 2015-yilning may oyida Matuszczyk Eintracht Braunschweig klubi bilan uch yillik shartnoma imzoladi. Biroq, 2. Bundesliganing 2016—2017-yilgi mavsumidan keyin Polshaning Zagłębie Lubin klubiga oʻtdi. 2017-yil 16-iyunda Ekstraklasa jamoasi Zagłębie Lubin bilan shartnoma imzoladi. 2019-yil 31-yanvarda Matuszczyk qisqa muddatli shartnoma asosida Uerdingen 05 safiga qo‘shildi. Xalqaro faoliyati. U-21 terma jamoasining sobiq futbolchisi Matuszczyk 2009-yilning 19 dekabrida Tailandda boʻlib oʻtgan Qirollik kubogi uchun Polsha milliy terma jamoasiga birinchi chaqiruvni oldi. 2010-yil 4-may kuni 2010-yil may oyida boʻlib oʻtadigan oʻrtoqlik oʻyinlariga chaqirildi. Terma jamoadagi debyutini 2010-yilning 29-mayida Finlandiyaga qarshi oʻtkazdi. Xalqaro maydondagi birinchi goli 2010-yilning oktyabrida AQSh darvozasiga kiritilgan. Shaxsiy hayoti. Matuszczyk Polshaning Glivitse shahrida tugʻilgan va 1991-yilda ikki yoshida Germaniyaga koʻchib oʻtgan. Denise ismli ayolga uylangan, ularning Lennox ismli oʻgʻli bor.